มีแฟนสัมพันธ์กับแฟน เดือนตุลาวันที่20 ตอนนั้นยังเป็นประจำเดือนอยู่ กินยาคุม วันที่19 ปกติจะกินวันจันทร์ กินจนจะหมดแผง28เม็ดแล้ว ประจำเดือนเดือนพฤศจิกายน ประจำเดือนยังไม่มาเลยค่ะ จะมีโอกาสท้องไหมค่ะ อีกอย่างไม่ได้ป้องกันด้วย คลั่งนอกแทนค่ะ หรือเรากินยาคุมเปลี่ยนวัน มีการเปลี่ยนแปลงรึป่าวค่ะ
สวัสดีค่ะ หากทานยาคุมกำเนิดอยู่ โดยทานต่อเนื่องมาหลายแผงแล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โกาสในการตั้งครรภ์ถือว่ามีน้อยมาก แม้จะไม่ได้ใส่ถุงยางอนามัยก็ตามอย่างไรก็ตาม หากทานจนยาคุมจะครบ 28 เม็ดแล้ว ประจำเดือนยังไม่มา แนะนำควรทานจนครบ 28 เม็ดก่อน หากยังไม่มีประจำเดือนมา ก็ควรตรวจหาการตั้งครรภ์ดูค่ะ หากตรวจไม่พบ ก็ให้เริ่มทานยาคุมแผงใหม่ต่อไปก่อน โดยสาเหตุที่ประจำเดือนไม่มา อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีเลือดออกมาค่ะ โดยเฉพาะหากเป็นยาคุมชนิดที่มีฮอร์โมนต่ำ ซึ่งไม่ได้มีอันตรายอะไร สามารถทานยาคุมต่อไปได้ แต่อาจต้องคอยตรวจหาการตั้งครรภ์ดูเป็นระยะๆ ไปค่ะ แต่หากจะให้มีประจำเดือนมา ก็อาจต้องเปลี่ยนยี่ห้อยาคุมดูค่ะ